Diari Oficial de la Generalitat Valenciana


Sumari del DOGV 8588, del 10-07-2019 (2019/6994)

RESOLUCIÓ de 5 de juliol de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents, en situació de risc o amb mesures jurídiques de protecció, per a l'exercici 2019 (línies S1327 i S4976).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8588

Data del DOGV
:   10-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6994


Data del document
:   05-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 de juliol de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents, en situació de risc o amb mesures jurídiques de protecció, per a l'exercici 2019 (línies S1327 i S4976). [2019/6994]  
  
L'Ordre 8/2016, de 8 d'abril, de la Conselleria d'Igualtat i Polítiques Inclusives, aprova les bases reguladores de les ajudes dirigides a centres de dia, programes de prevenció, protecció i inserció de menors, en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat (DOGV 7760, 14.04.2016).  
  
La Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2019, va ser tramitada d'acord amb l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament d'aquestes ajudes està condicionat a l'aprovació dels crèdits corresponents.  
Aprovada i publicada la Llei 28/2018, de 28 de desembre, de pressupostos de la Generalitat, per a l'exercici 2019 (DOGV 8454, 31.12.2018), en aplicació del que estableix l'apartat tercer, punt 2 de la resolució mencionada, i de conformitat amb el preceptuat en l'article 160 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, es procedeix a donar publicitat dels crèdits de les línies de subvenció destinats al finançament de les ajudes regulades i convocades.  
Ja que hi ha compromisos de despesa, degudament adquirits de l'exercici 2018, en les línies S1327, «Centres de dia privats d'infància i adolescència», i S4976, «Programes de prevenció i protecció de la infància i adolescència», s'han tramitat, sobre la base del que s'estableix en l'article 1 del Decret 29/91, de 18 de febrer, del Consell de la Generalitat Valenciana, els pagaments corresponents, que minoren els crèdits publicats, en la Resolució de 27 de desembre de 2018 (DOGV 8466, 17.01.2019), de la Vicepresidència i Conselleria d'Igualtat i Polítiques Inclusives, en la quantia que s'indica en l'apartat tercer d'aquesta resolució.  
En virtut del que s'exposa i fent ús de les facultats que em confereix l'article 160 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions (DOGV 7464, 12.02.2015), i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8251, 09.03.2018), resolc:  
  
Primer  
Minorar la quantia dels crèdits destinats a finançar les ajudes regulades i convocades per la Resolució de 27 de desembre de 2018 (DOGV 8466, 17.01.2019) de la Vicepresidència i Conselleria d'Igualtat i Polítiques Inclusives, per al 2019 i donar publicitat dels crèdits pressupostaris resultants, de les línies de subvenció que s'indiquen a continuació, a càrrec del programa pressupostari 313.30, Infància i adolescència:  
  
Denominació: centres de dia privats d'infància i adolescència.  
Línia de subvenció: S1327.  
Consignació pressupostària inicial: 5.800.000,00 ?.  
Consignació pressupostària actual: minoració de 44.042,60 ?, el crèdit inicial de 5.800.000,00 - passa a ser de 5.775.957,40 ?.  
Procedència i quantia dels fons: propis.  
Denominació: programes de prevenció i protecció de la infància i adolescència.  
Línia de subvenció: S4976.  
Consignació pressupostària inicial: 400.000,00 ?.  
Consignació pressupostària actual: minoració de 56.755,65 ?, el crèdit inicial de 400.000,00 - passa a ser de 343.244,35 ?.  
Procedència i quantia dels fons: propis.  
L'import total de la línia es distribueix en els programes següents:  
Per al programa I: prevenció del maltractament i abús sexual infantil. Codi I.01: 10.000,00 ?.  
Per al programa II: foment de l'acolliment familiar i formació de famílies acollidores i adoptives. Codi II.01: 170.000 ?.  
Per al programa III: actuacions preventives de suport. Codi III.01: 163.224,35 ?.  
  
Segon  
El règim de lliurament serà el que estableix l'article 44.1.d, 1r i 2n, de la Llei 28/2018, de 28 de desembre, de pressupostos de la Generalitat, per a l'exercici 2019, que és el següent: «Les subvencions destinades als serveis socials especialitzats: quan estiguen dirigides al manteniment dels centres, sempre que es tracte d'entitats públiques, cooperatives o entitats sense finalitats de lucre, podran lliurar-se immediatament una vegada concedides, fins al 65 per cent del seu import, el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació, almenys, del 75 per cent de l'import inicialment anticipat»; «Ajudes destinades als serveis socials especialitzats: quan estiguen dirigides al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials podrà lliurar-se immediatament una vegada concedides, fins al 65 per cent del seu import, el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.»  
  
  
Tercer  
Els crèdits publicats tenen el caràcter de màxims, i no es podran concedir subvencions una vegada esgotats, circumstància aquesta que s'haurà de publicar en el Diari Oficial de la Generalitat Valenciana.  
D'una altra banda, si, com a conseqüència de transferències pressupostàries, es modifiquen aquests crèdits, la modificació s'haurà de publicar per mitjà d'una resolució en el Diari Oficial de la Generalitat Valenciana.  
  
València, 5 de juliol de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.